b'\n_START_ARTICLE_\nLoei\n_START_SECTION_\nGeografi\n_START_PARAGRAPH_\nWilayah ini berbukit-bukau, dengan ibu kota Loei terletak di lembangan subur. Sungai Loei, cawang Sungai Mekong, yang mengalir merentasi wilayah ini membentuk sempadan antara Wilayah Loei di utara dan Laos yang berjiran._NEWLINE_Sedangkan suhu-suhu pada musim yang panas dalam sekitar bulan April boleh mencapai 40\xc2\xb0C, wilayah ini adalah satu-satunya tempat di negeri Thai yang mencapai dengan tetap suhu yang lebih rendah daripada 0\xc2\xb0C pada malam-malam musim yang sejuk pada sekitar bulan Disember._NEWLINE_Wilayah ini mempunyai banyak gunung, termasuk Gunung Phu Kradung yang merupakan sebahagian Taman Negara Phu Kradung.\n_START_SECTION_\nSejarah\n_START_PARAGRAPH_\nPada tahun 1853, Raja Mongkut (Rama IV) mengasaskan kota Loei untuk mentadbirkan penduduk yang semakin bertambah di kawasan itu. Pada tahun 1907, Wilayah Loei ditubuhkan.\n_START_SECTION_\nLambang\n_START_PARAGRAPH_\nMohor wilayah menunjukkan menara Phra That Si Song Rak yang dibina pada tahun 1560 oleh Raja Maha Chakrapat dari kerajaan Ayutthaya, dan Raja Chai Chetha dari Lan Xang. Ia menandai sempadan antara kedua-dua kerajaan. Pokok wilayah ialah Pokok Pinus Khasi (Pinus kesiya).'